**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. március 24-én (csütörtökön) 14.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Kovács Sándor Katasztrófavédelmi Kir.

Molnár Péter Katasztrófavédelmi Kir.

Pap János r. alezredes Rendőrőrs Pv.

Józsa Tibor r. őrnagy Rendőrőrs Pv.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a 7 képviselőből 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az Egri katasztrófavédelmi Kirendeltség beszámolója Pétervására város tűz- és katasztrófavédelmi helyzetéről.

Előterjesztő: Molnár Péter Katasztrófavédelmi Kir, Pv. Tűzoltó őrs par.

1. Az Egri Rendőrkapitányság beszámolója Pétervására város közrend-közbiztonságának helyzetéről.

Előterjesztő: Pap János r. alezredes őrsparancsnok

1. Az SZMSZ rendelet módosításának megtárgyalása.

Előterjesztő: Eged István polgármester

1. Az önkormányzat szociális rendelet módosításának megtárgyalása.

Előterjesztő: Dr. Varga Attila jegyző

1. Telekhatár rendező megállapodás megtárgyalása.

Előterjesztő: Eged István polgármester

1. A Napköziotthonos Óvoda felvételi körzetének, és a beiratkozás idejének meghatározása.

Előterjesztő: Eged István polgármester

1. Major Ferenc váraszói lakos kérelmének megtárgyalása.

Előterjesztő: Eged István polgármester

1. Az önkormányzati Hivatal tervezési munkái elvégzéséről szóló vállalkozási szerződés megtárgyalása.

Előterjesztő: Eged István polgármester

1. A pétervásárai 0101/5. hrsz-ú ingatlan használati megosztásához való hozzájárulás megtárgyalása.

Előterjesztő: Eged István polgármester

1. Pétervására Város Polgárőr Egyesület Elnöke kérelmének megtárgyalása.

Előterjesztő: Eged István polgármester

1. Rákóczi Szövetség kérelmének megtárgyalása.

Előterjesztő: Eged István polgármester

1. Szennyvízhálózat fejlesztéséhez kapcsolódó felhatalmazó nyilatkozat megtárgyalás.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Az Egri katasztrófavédelmi Kirendeltség beszámolója Pétervására város tűz- és katasztrófavédelmi helyzetéről.

**Eged István FIDESZ-KDNP polgármester**

Ezzel a napirendi ponttal kapcsolatban elmondja, hogy az anyagot átolvasta, azt kielégítőnek tartja.

Az együttműködés a Katasztrófavédelmi Kirendeltséggel kifogástalan.

Kérdezi a képviselőket, hogy van-e valakinek kérdése az anyaggal kapcsolatban?

Felkéri a helyi Tűzoltó őrs parancsnokát, hogy tartsa meg beszámolóját.

**Molnár Péter Tűzoltóőrs parancsnok**

Köszönti a megjelenteket.

2015 októberétől Tűzoltóőrs parancsnoka Pétervásárán.

2014. április 1-től Pétervásárán kívül 32 településen lát el elsődleges mentő tűzvédelmi feladatokat a Tűzoltóőrs.

A 2015-ös év volt az első teljes év a működését tekintve. A 2015 évben komolyabb tűzeset, káreset nem következet be a térségben.

A tűzesetek nagy része szabadtéri tüzek voltak. Műszaki mentést közúti balestnél illetve fakidőlésnél hajtottak végre.

Elmondhatja, hogy Pétervásárán és a közigazgatási területén nagy anyagi kárral járó vagy egyéb szempontból súlyosnak tekinthető káreset a közelmúltban nem történt.

Az Önkéntes Tűzoltó egyesülettel kapcsolatban elmondja, hogy Bocsi László nem vállalja tovább a munkát, lemond. Szeretnék, ha ettől függetlenül az „önkéntesek” megmaradnának.

Elmondja még, hogy az önkéntes tűzoltók pályázat útján igen magas támogatást kaphatnának.

Röviden ennyiben kívánta tájékoztatni a jelenlévőket, kéri hogy az anyaggal kapcsolatos kérdéseiket tegyék fel.

**Kovács Sándor Katasztrófavédelmi Kirendeltség**

Köszönti a megjelenteket. Elmondja, hogy Ő a Pétervásárai Járás Katasztrófavédelmi megbízottja.

A 2015 évben a belterületi vízelvezetők ellenőrizve lettek, megfeleltek a követelménynek. A befogadóhelyek ellenőrzésére is ebben az évben került sor. az ellenőrzött helyek a megfelelő minősítést kapták.

Elkészült a vízkár elhárítási terv. Itt szeretné megragadni az alkalmat, hogy a kifogástalan terv elkészítését megköszönje az aljegyző úrnak.

Lakosági riasztóeszközök ellenőrzése is megtörtént, a 3 db-ból kettő működőképes, egy javításra szorul.

A szirénák működőképességének biztosítása a település polgármesterének a feladata, ezért felhívja a figyelmet a hiányosság megszüntetéséért.

A hulladékszállítás is az iparbiztonság alá tartozik. (A PEVIK Kft-nél minden rendben van.)

A belterületi égetést az adott település helyi rendeletében szabályozták le.

A külterületi égetés kérelemhez kötött. Be kell előre jelenteni, és csak 1 napra érvényes az engedély.

Ennyiben kívánta kiegészíteni a beszámolót várja a kérdéseket.

Egyben szeretné megköszönni a Polgármester úr és munkatársai segítségét a Művelődés Házban megrendezett kiállítással kapcsolatban. Sok pozitív visszajelzést kaptak.

**Tóth János képviselő**

Szeretné megköszönni a Katasztrófavédelemnek és a Rendőrségnek a mentést, a lánya baleseténél.

**Eged István FIDESZ-KDNP polgármester**

A tűzcsap nem működött (ÉRV-nek át lett adva már előtte), sikerült-e rendezni?

**Molnár Péter Tűzoltóőrs parancsnok**

A tűzcsapokat folyamatosan nézik, javításra felhívják a figyelmet.

**Barta Gábor képviselő**

Érdeklődik, hogy a régi dobozos tűzcsapok jók még?

**Molnár Péter Tűzoltóőrs parancsnok**

Igen.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért a Katasztrófavédelmi beszámolóval az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 24/2016. (III.24.) határozata**

Pétervására Város Önkormányzatának Képviselőtestülete az Egri Kataszrófavédelmi Kirendeltség beszámolóját Pétervására város tűz- és katasztrófavédelmi helyzetéről szóló beszámolóját megtárgyalta és azt elfogadta.

Határidő: azonnal

Felelős: Eged István polgármester

**2./ Napirend**

Az Egri Rendőrkapitányság beszámolója Pétervására város közrend-közbiztonságának helyzetéről.

**Eged István FIDESZ-KDNP polgármester**

Az anyagot mindenki megkapta és átolvashatta.

Kérdezi a képviselőket, hogy van-e valakinek kérdése az anyaggal kapcsolatban?

Felkéri a helyi Rendőrőrs parancsnokát, hogy tartsa meg beszámolóját.

**Pap János Rendőrőrs parancsnok**

Köszönti a megjelenteket, és a Katasztrófavédelmi Kirendeltség munkatársait.

Tájékoztatás képen elmondja, hogy a bűnözés 2013 évtől csökkent, de 2015-től viszont stagnál.

Elmondja, hogy sok a kezdő kolléga (iskolát elvégezték, de még nincs gyakorlatuk).

A lakosság sérelmére elkövetet bűncselekményeket megpróbálják visszaszorítani.

A lakosság biztonságérzetét növeli, hogy a városunkban megalakult a Polgárőrség. Itt szeretné megragadni az alkalmat, hogy megköszönje a Polgárőrségnek az eddig nyújtott segítséget.

Rendszeresen tartják a kapcsolatot az általános iskola tantestületével, és az igazgatójával.

A közlekedési balesetek száma nem jelentős. Ittas vezetők többsége most már az áthaladó forgalomból kerül ki.

A körzeti megbízottnak 6 településen kell megfelelnie. A körzeti megbízotti tevékenység jelentősen hozzájárult a településen a közbiztonsági helyzet fenntartásához.

Ennyiben kívánta kiegészíteni a beszámolót, várja a kérdéseket, észrevételeket.

**Boros Csaba alpolgármester**

A kamera rendszer bővítése nagyon jó lenne.

A fiatalkorúak körében a (öltözői) lopás igen elterjedt (pld. telefon eltulajdonítás). Mit tehet ilyen esetben a pedagógus? Mik a következmények?

**Pap János Rendőrőrs parancsnok**

Rövid időn belül ez a negyedik alkalom, hogy ilyen eset történik.

Nem igazán érti a szülőket se, hogy miért vesznek a gyerekeknek drága telefont. Földerítés után nagyon sokszor tönkre ment állapotban találják meg a készüléket.

Ha ilyen eset történi, kéri, hogy maradjanak ott a helyszínen még a rendőrök nem érkeznek meg.

A büntetésről csak annyit tud elmondani, hogy nem igazán szankcionálják az ilyen eseteket.

De nem csak a gyerekekkel van gond. néha a felnőttek is igen felelőtlenek tudnak lenni.

**Dr. Varga Attila jegyző**

Kéri a jelenlévő rendőrségi dolgozókat, hogy továbbítsák már a központjuk felé, hogy nincs megállapodás a vér és látleletek vételéről. Ezt jó lenne minél hamarabb rendezni.

**Tóth János képviselő**

Sebességmérés Pétervásárán, gondol itt a Táncsics, Petőfi illetve a Köztársaság útra is.

Droggal kapcsolatban a lakosság véleménye szerint nem igazán történik semmi.

**Pap János Rendőrőrs parancsnok**

Sebességméréssel kapcsolatban elmondja, hogy a baleseti gócpontokban kell leginkább mérni.

Véleménye szerint legtöbb esetben a gépjármű vezetési tudással illetve morállal igen csak baj van.

**Józsa Tibor Rendőrőrs parancsnokhelyettes**

Öltözői lopással kapcsolatban elmondja, hogy nem elég bűnmegelőzési előadásokat tartani.

Legjobb megoldás az ha, az öltöző ahol a gyerekek az értéktárgyaikat hagyják zárható lenne.

A kábítószer nem csak a mi településünkön, de országosan is nagy probléma. Itt helyben inkább a drogfogyasztással van gond.

A pszichoaktív anyagok terjedése aggodalomra ad okot, ugyanis a boltokban is megrendelhetők. A terjesztőkkel szemben eljárnak. Azt el tudja mondani, hogy a legnagyobb terjesztő már nem lakik itt.

**Eged István FIDESZ-KDNP polgármester**

Köszöni szépen a kiegészítést kérdezi, hogy van-e még valakinek kérdése, hozzászólása?

A Mezőgazdasági Szakiskola Kollégiuma megszűnik a tanügyi épületbe, beviszik Őket a Szakiskola területére.

A „bükkszéktetőn” a kamionforgalom továbbra is problémás, balesetveszélyes. Nem lehetne valamit tenni.

**Kovács Sándor Katasztrófavédelmi Kirendeltség**

Súlykorlátozással lehetne megoldani.

**Pap János Rendőrőrs parancsnok**

Egyetért, azzal hogy nagyon baleset veszélyes. Továbbra is ellenőrizni fogják.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért a Egri Rendőrkapitányság beszámolója Pétervására város közrend-közbiztonságának helyzetéről az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 25/2016. (III.24.) határozata**

Pétervására Város Önkormányzatának Képviselőtestülete az Egri Rendőrkapitányság Pétervásárai Rendőrőrsének Pétervására város közrend-közbiztonsági helyzetéről szóló beszámolóját megtárgyalta és azt elfogadta.

Határidő: azonnal

Felelős: Eged István polgármester

**Eged István FIDESZ-KDNP polgármester**

Megköszöni a Katasztrófavédelmi Kirendeltség és a Pétervására Város Rendőrőrs munkatársainak a beszámolókat és a kiegészítést.

**3./ Napirend**

Az SZMSZ rendelet módosításának megtárgyalása.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, hozzászólása?

A módosításra a szünidei étkeztetéssel kapcsolatban vált szükségessé.

Amennyiben nincs kérdés kéri, hogy aki egyetért a SZMSZ rendelet módosításával, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**3/2016. (III.25.) önkormányzati rendelete**

**Pétervására Város Önkormányzat Képviselőtestületének**

**a Szervezeti és Működési Szabályzatáról szóló**

**10/2015. (IX.18.) önkormányzati rendelete módosításáról**

Pétervására Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a Pétervására Város Önkormányzat Képviselőtestületének Szervezeti és Működési Szabályzatáról szóló 10/2015. (IX.18.) önkormányzati rendelet módosításáról a következőket rendeli el:

**1. §**

Pétervására Város Önkormányzat Képviselőtestületének Szervezeti és Műkődési Szabályzatáról szóló 10/2015. (IX.18.) önkormányzati rendelet 1. melléklete az alábbiakkal egészül ki:

Kormányzati funkció Tevékenység megnevezése

„- 104037 Intézményen kívüli gyermekétkeztetés”

**2. §**

Ez a rendelet kihirdetését követő napon lép hatályba.

Pétervására, 2016. március 24.

**Eged István Dr. Varga Attila**

**FIDESZ-KDNP jegyző**

**polgármester**

**4./ Napirend**

Az önkormányzat szociális rendelet módosításának megtárgyalása.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, hozzászólása? A Szociális bizottság tárgyalta az anyagot?

**Barta Gábor szoc. biz. elnöke**

Igen a szociális bizottság tárgyalta, javasolja azt a testület felé elfogadásra.

**Eged István FIDESZ-KDNP polgármester**

Amennyiben nincs kérdés kéri, hogy aki egyetért a szociális rendelet módosításával, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzata Képviselőtestületének**

**4/2016. (III. 25.) önkormányzati rendelete**

**Pétervására Város Önkormányzat Képviselő-testületének**

**a pénzbeli és természetbeni támogatások rendszeréről,**

**valamint a személyes gondoskodást nyújtó szociális és gyermekjóléti ellátási formák szabályairól szóló 4/2015. (II.13.) önkormányzati rendelet módosításáról**

Pétervására Város Önkormányzata Képviselőtestülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, 132. § (4) bekezdés g) pontjában, valamint a gyermekek védelméről és a gyámügyi igazgatásról szól 1997. évi XXXI. törvény 29. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. (1) bekezdés 8. és 8a. pontjában meghatározott feladatkörében eljárva a következőket rendeli el:

**1. §**

A R. 6. § (1) bekezdése helyébe az alábbi rendelkezés lép:

„(1) Az ellátások iránti – az igényelt ellátás típusának megfelelő - kérelmet, valamint 63/2006. (III. 27.) Korm. rendelet 1. melléklete szerinti vagyonnyilatkozatot, és egyéb iratot, a jövedelem-igazolással együtt – a Hivatalnál kell benyújtani, de az ellátások hivatalból is megállapíthatók.”

**2. §**

A R. 11. § az alábbi (5) bekezdéssel egészül ki:

„(5) Az adott hónap utolsó napjával megszűnik a támogatás, ha a jogosult

a) meghal, vagy

b) lakóhelyet változtat.”

**3. §**

A R. 29. § (2) bekezdése helyébe az alábbi rendelkezés lép:

„(2) A házi segítségnyújtás intézményi térítési díja 750 Ft/óra, a szociálisan nem rászoruló esetén 3.800,-Ft/óra. ”

**4. §**

A R. 31. § (2) bekezdése helyébe az alábbi rendelkezés lép:

„(2) A jelzőrendszeres házi segítségnyújtás térítési díja 75 Ft/nap, szociálisan nem rászoruló esetén 180 Ft/nap.”

**5. §**

A R. 32. § (2) bekezdése helyébe az alábbi rendelkezés lép:

„(2) A támogató szolgáltatás keretében nyújtott személyi segítés térítési díja 500 Ft/óra, szociálisan nem rászoruló esetén 2.400 Ft/óra.”

**6. §**

A R. 1. , 2. és 3. melléklete helyébe e rendelet 1., 2. és 3. melléklete lép.

**7. §**

E rendelet a kihirdetését követő napon lép hatályba.

Pétervására, 2016. március 24.

**Eged István Dr. Varga Attila**

**FIDESZ-KDNP jegyző**

**polgármester**

**1. melléklet a 4/2016. (III.25.) önkormányzati rendelethez**

1. melléklet a 4/2015. (II.13.) önkormányzati rendelethez

A helyben szokásos legolcsóbb urnás és koporsós temetés összegei 2016. évben

Az árak tartalmazzák az egri kórház hűtési és öltöztetési költségeit (összesen: 22.000,-Ft) is.

Hamvasztás urna átadással (urnában, temetkezési szolgáltatónál átvéve):

49.839,-Ft+ÁFA=63.295,-Ft

Hamvasztás urna temetéssel együtt (temetés lebonyolítása):

79.807,-Ft+ÁFA=101.355,-Ft

Koporsós temetés átadással (helyben, illetve a kórházból hazaszállítva, kellékekkel együtt):

64.776,-Ft+ÁFA=82.265,-Ft

Koporsós temetés (az előbbieken felül tartalmazza a temetés lebonyolítását is):

130.744,-Ft+ÁFA=166.045,-Ft.

**5./ Napirend**

Telekhatár rendező megállapodás megtárgyalása.

**Eged István FIDESZ-KDNP polgármester**

Az utolsó vitatott terület tulajdonosa is szeretne megállapodást kötni az önkormányzattal.

Megállapodás ugyanolyan összegről szól, mint az előző tulajdonosnál.

Tehát itt a tulajdonjogviszony rendezéséről, és telekhatár-rendező megállapodásról van szó.

Elmondja még, hogy ezt a PEVIK Kft-nek kellett volna rendezni.

Kérdezi, hogy van-e valakinek kérdése, hozzászólása?

Amennyiben nincs kérdés kéri, hogy aki egyetért, a telekhatár rendező megállapodással, és az adás-vételi szerződéssel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 26/2016. (III.24.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a Pétervására 0101/1 hrsz. alatti hulladéklerakó üzemeltetése során a Pétervására 0101/5 hrsz-ú ingatlan terhére történt túlterjeszkedés rendezésével kapcsolatos mellékelt telekhatár rendezési és kárrendezési megállapodásokat és - a Bátka Árpád 3250 Pétervására, Széchenyi út 3. szám alatti lakossal kötendő – termőföld adás-vételi szerződést tartalmuk szerint elfogadja.

2. A Képviselőtestület felhatalmazza Eged István polgármestert a megállapodások, és az adás-vételi szerződés aláírására.

Határidő: azonnal

Felelős: Eged István polgármester

**6./ Napirend**

A Napköziotthonos Óvoda felvételi körzetének, és a beiratkozás idejének meghatározása.

**Eged István FIDESZ-KDNP polgármester**

Az anyag kiment mindenki tanulmányozhatta.

Kérdezi, hogy van-e valakinek kérdése, hozzászólása?

Amennyiben nincs kérdés kéri, hogy aki egyetért a Napköziotthonos Óvoda felvételi körzetének, és a beiratkozás idejének meghatározása az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 27/2016. (III.24.) határozat**

1. Pétervására Város Önkormányzat Képviselő-testülete – a Pétervásárai Napköziotthonos Óvoda fenntartásával kapcsolatos egyetértési jogköre gyakorlása körében – a 2016/2017-es nevelési év vonatkozásában, az intézményben a köznevelésről szóló 2011. évi CXC. törvényben (a továbbiakban: Nkt) előírtakat az alábbiakban határozza meg:

- Az óvoda kötelező felvételi körzete: Pétervására város, Kisfüzes, Váraszó községek közigazgatási területe.

- Engedélyezett felvételi keretszám összesen:Pétervására 20 gyermek, Váraszó 5 gyermek

- Az óvodai jelentkezés helye, módja: A szülő az óvodai beiratkozást az intézményben személyesen írásban közölheti az óvodavezetővel, mellékelnie kell a köznevelésről szóló 2011. évi CXC. törvényben, valamint annak végrehajtási rendeleteiben előírt dokumentumokat. Az óvodai beiratkozáskor be kell mutatni a gyermek nevére kiállított személyi azonosítót és lakcímet igazoló hatósági igazolványt, továbbá a szülő személyi azonosító és lakcímet igazoló hatósági igazolványát.

- Felvételi eljárás menete. A jelentkezés alapján a gyermek adatait az óvodavezető az óvodai felvételi előjegyzési naplóban veszi nyilvántartásba. Az óvoda vezetője az óvodai felvételi, átvételi kérelemnek helyt adó döntését írásban, a kérelem elutasítására vonatkozó döntését határozati formában közli a szülővel. Az óvodai nevelésben való részvételre kötelezett gyermek átvétele esetén az óvoda vezetője a döntésről értesíti az előző óvoda vezetőjét. Az óvodai felvétel tárgyában meghozott döntés közlésének határnapja 2016. május 27.

- Az első fokú döntés elleni jogorvoslat: Az Nkt. 37. § (2) bekezdése alapján az elsőfokú határozat ellen a szülő vagy gondviselő a közléstől, ennek hiányában a tudomásra jutástól számított 15 napon belül a döntés felülbírálata iránt eljárást indíthat. A kérelmet a határozatot hozó intézménynél kell benyújtani. Az Nkt. 37. § (3) bekezdése szerint, az eljárásban az intézmény fenntartója, Pétervására Város Önkormányzata jár el és hoz másodfokú döntést.

- Az óvodai beiratás időpontja tagintézményenként:

2016. április 20-án (szerda) 8.00-17.00 óráig

2016. április 21-én (csütörtök) 8.00-17.00 óráig

2016. április 22-én (péntek) 8.00-17.00 óráig

2016. április 25-én (hétfő) 8.00-17.00 óráig

2016. április 26-án (kedd) 8.00-17.00 óráig

2016. április 27-én (szerda) 8.00-17.00 óráig

2016. április 28-án (csütörtök) 8.00-17.00 óráig

2016. április 29-én (péntek) 8.00-17.00 óráig

- Az óvoda napi, heti és éves nyitvatartási ideje: egész évben minden héten naponta (hétfőtől-péntekig) 7.00-17.00 óráig. Az óvoda nyári zárva tartásának időtartama: 2016. augusztus 1-től augusztus 31-ig.

2. A képviselő-testület felkéri a jegyzőt, hogy a 2016/2017. nevelési évre szóló óvodai beíratási felhívást a [www.petervasara.hu](http://www.petervasara.hu) és a helyben szokásos módon tegye közzé.

**Határidő:** azonnal, illetve az óvodai beiratkozás időpontjának nyilvánosságra hozása a jogszabályban foglaltak szerint

**Felelős:** Eged István polgármester, Dr. Varga Attila jegyző

**7./ Napirend**

Major Ferenc váraszói lakos kérelmének megtárgyalása.

**Eged István FIDESZ-KDNP polgármester**

Tájékoztatja a jelenlévőket, hogy Major Ferenc Váraszó, Szabadság út 86. szám alatti lakos ajánlattal fordult felénk. Felajánlotta megvételre a Pétervására, Keglevich út 5. szám alatti ingatlanát, a vételárat három millió forintban határozta meg.

Várja a véleményeket, hozzászólásokat a fentiekkel kapcsolatban.

**Tóth János képviselő**

Nincs betervezve a költségvetésbe.

**Eged István FIDESZ-KDNP polgármester**

Nincs rossz helyen az ingatlan. Az ára viszont nagyos sok.

**Varró Magdolna képviselő**

Szerintem csak jelzést kér, hogy mit gondolunk erről az összegről.

**Eged István FIDESZ-KDNP polgármester**

Válaszolni fog a megkeresésre, de ilyen áron nem támogatja.

**Boros Csaba alpolgármester**

1,5 millióért megérné.

**Braun József pénzügyi osztályvezető**

Az idén nem hiszi, hogy menni fog ez a dolog, de esetleg ősszel vissza lehetne térni rá.

A pályázati önerő biztosítása fontosabb.

**8./ Napirend**

Az önkormányzati Hivatal tervezési munkái elvégzéséről szóló vállalkozási szerződés megtárgyalása.

**Eged István FIDESZ-KDNP polgármester**

A Hivatal felújítására megnyertük a pályázatot. Ez magában foglalja a hőszigetelést, nyílászárók cseréjét fűtéskorszerűsítést.

A Hivatal külső homlokzatának felújítására irányuló szerződésben rögzített munkák elvégzésére benyújtottak egy árajánlatot, amit most meg kell tárgyalnunk.

**Barta Gábor képviselő**

A látványterv 50.000.- Ft/db/áfa amit egy kicsit soknak tart.

Tervezői művezetés díja 30.000.- Ft/alkalom/áfa, ez hány alkalmat takar?

**Eged István FIDESZ-KDNP polgármester**

Ahányszor kérjük. A látványterv árát nem tudja, hogy sok-e.

**Varró Magdolna képviselő**

Meg kell kérdezni, hogy mi mit takar.

**Eged István FIDESZ-KDNP polgármester**

Látványterv csak jó lenne.

A belső terv is ennyi lesz.

A Kormányhivatal jövőre fog költözni.

**Tóth János képviselő**

Magasnak tartja az árakat.

Meg kell nézni, hogy mi fér bele a kivitelezésbe.

**Eged István FIDESZ-KDNP polgármester**

Ez csak a külső homlokzatra vonatkozik.

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért ,az önkormányzati Hivatal tervezési munkái elvégzéséről szóló vállalkozási szerződéssel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 28/2016. (III.24.) határozat**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Pétervására Város Polgármesteri Hivatala külső homlokzatának felújítására irányuló szerződésben rögzített tervezési munkák elvégzésére összesen 500.000 Ft+ÁFA, azaz Ötszázezer forint +ÁFA, összesen 635.000 Ft azaz Hatszázharmincötezer forint értékben a NEW IMAGE Kft.-vel köt vállalkozási szerződést.

2. A Képviselőtestület felhatalmazza Eged István polgármestert a Kft.-vel kötendő szerződés aláírására.

Határidő: azonnal

Felelős: Eged István polgármester

**9./ Napirend**

A pétervásárai 0101/5. hrsz-ú ingatlan használati megosztásához való hozzájárulás megtárgyalása.

**Dr. Varga Attila jegyző**

Eged István Pétervására, Köztársaság út 36. szám alatti lakos kérelemmel fordult az önkormányzathoz.

Kérelem az anyagban olvasható.

Kérdezi, hogy ezzel kapcsolatban van-e kérdés, hozzászólása?

Amennyiben nincs kérdés kéri, hogy aki egyetért pétervásárai 0101/5. hrsz-ú ingatlan használati megosztásához való hozzájárulással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 29/2016. (III.24.) határozat**

1. Pétervására Város Önkormányzat Képviselőtestülete (a továbbiakban: Képviselőtestület), mint ingatlan részbeni tulajdonosa, hozzájárul a pétervásárai 0101/5 hrsz-ú ingatlan mellékelt térképmásolaton felvázolt használati megosztáshoz.

2. A Képviselőtestület felhatalmazza Boros Csaba alpolgármestert a használati megállapodás aláírására.

Határidő: azonnal

Felelős: Boros Csaba alpolgármester

**10./ Napirend**

Pétervására Város Polgárőr Egyesület Elnöke kérelmének megtárgyalása.

**Eged István FIDESZ-KDNP polgármester**

Az anyagban a kérelmet mindenki olvashatta.

Kérdezi, hogy ezzel kapcsolatban mi a vélemény?

**Braun József pénzügyi oszt. vez.**

Azért maradt meg ennyi pénz, mert különböző okok miatt húzódott az indulás.

**Varró Magdolna képviselő**

Ha megvan ez a pénz, akkor igen is oda kell adni azt.

**Eged István FIDESZ-KDNP polgármester**

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért, Pétervására Város Polgárőr Egyesület Elnöke kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 30/2016. (III.24.) határozat**

Pétervására Város Önkormányzat Képviselőtestülete hozzájárul ahhoz, hogy a Pétervására Város Polgárőr Egyesület a számára 2015. évre megítélt támogatást 2016. évben használhassa fel.

Határidő: azonnal

Felelős: Eged István polgármester

**11./ Napirend**

Rákóczi Szövetség kérelmének megtárgyalása.

**Eged István FIDESZ-KDNP polgármester**

Már nem az első alkalommal fordultak kérelemmel hozzánk.

Eddig még minden alkalommal támogattuk őket.

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért, Rákóczi Szövetség kérelmének az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 31/2016. (III.24.) határozat**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy összesen 20.000 Ft-tal támogatja a Rákóczi Szövetséget.

2. A Képviselőtestület a támogatást a 2016. évi költségvetési rendeletében meghatározott keret terhére biztosítja.

Határidő: azonnal

Felelős: Eged István polgármester

**12./ Napirend**

Szennyvízhálózat fejlesztéséhez kapcsolódó felhatalmazó nyilatkozat megtárgyalás.

**Eged István FIDESZ-KDNP polgármester**

Felhatalmazó nyilatkozat

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért, a szennyvízhálózat fejlesztéséhez kapcsolódó felhatalmazó nyilatkozat aláírásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 32/2016. (III.24.) határozat**

1. Pétervására Város Önkormányzatának Képviselő-testület (a továbbiakban: Képviselőtestület) úgy dönt, hogy a KEHOP-2.2.2-15-2015-00041 *„Pétervásárai szennyvíztisztító telep fejlesztése”* projekt megvalósítása érdekében jelen határozat melléklete szerinti Felhatalmazó nyilatkozat tartalmát elfogadja.

2. A Képviselő testület felhatalmazza Eged István polgármestert a Felhatalmazó nyilatkozat aláírására.

Határidő: azonnal

Felelős: Eged István polgármester

**13./ Napirend**

Kérdések, interpellációk.

**Eged István FIDESZ-KDNP polgármester**

Több témát is érintenünk kell. Kezdjük a pályázatokhoz kapcsolódó témákkal.

Bíráló bizottságot kell választanunk „Pétervására Báziskonyha felújítás” tárgyú közbeszerzési eljárásban.

A kiosztásra került határozati javaslatot kérem, tanulmányozzák a képviselőtársak.

Várja ezzel kapcsolatos kérdéseket, hozzászólásokat.

**Varró Magdolna képviselő**

Milyen összegű a pályázat?

**Braun József pénzügyi oszt., vez.**

33 millió.

**Varró Magdolna képviselő**

Meghívásos?

**Dr. Kerekes Tibor aljegyző**

Igen.

**Eged István FIDESZ-KDNP polgármester**

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért, „Pétervására báziskonyha felújítása” tárgyú közbeszerzési eljárásban bíróló bizottsági tagok megválasztásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 33/2016. (III.24.) határozat**

**Tárgy:** „Pétervására Báziskonyha felújítása” tárgyú közbeszerzési eljárásban bíráló bizottsági tagok kiválasztása

Pétervására Város Önkormányzat Képviselőtestülete a a 2015. évi központi költségvetésről szóló 2014. évi C törvény 3. melléklet II.9. pont szerinti Gyermekétkeztetés feltételeit javító fejlesztések támogatásajogcímén kötött Támogatási Okirat alapján a Kbt. Harmadik Rész, nemzeti eljárásrend szerinti hirdetmény és tárgyalás nélküli közbeszerzési eljárást (Kbt. 115. § (1) bekezdés szerinti eljárás) indított az óvodai báziskonyha felújítása tárgyban:

Az ajánlatok elbírálásához szükséges a Közbeszerzési Bíráló Bizottság tagjainak kiválasztása.

Szavazati joggal rendelkező tag:

- Tóthné Németh Barbara Építésügyi Osztályvezető, mint közbeszerzés tárgya szerinti szakértő

- Braun József Pénzügyi Osztályvezető, mint pénzügyi szakértő

- Boros Tamás, jogi, közbeszerzési szakértő

Határidő: azonnal

Felelős: Dr. Varga Attila jegyző

**Eged István FIDESZ-KDNP polgármester**

Térjenek át a kiegészítő támogatásra kiírt pályázat benyújtására.

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a kiegészítő támogatás pályázaton való induláson, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 34/2016. (III.24.) határozat**

A helyi önkormányzatok rendkívüli támogatására vonatkozó igény benyújtásáról:

1. Pétervására Város Önkormányzat Képviselő-testülete (a továbbiakban: Képviselő-testület) a Magyarország 2016. évi központi költségvetéséről szóló 2015. évi C. törvény 3. számú melléklet III. 1. pontja alapján támogatási igényt nyújt be a helyi önkormányzatok rendkívüli költségvetési támogatására.

2. A Képviselő-testület felhatalmazza a polgármestert és a jegyzőt a támogatási igény benyújtására.

Határidő: azonnal

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

Még egy pályázat, amiről döntenünk kell.

Közép- és Kelet-európai Történelem és Társadalom Kutatásért Közalapítvány „KKETTKK-56P-02 jelű „Büszkeségpontok” pályázati felhívására pályázatot nyújtanánk be. (56-os emlékmű.)

5 millió forintra lehet pályázni.

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a pályázaton való induláson, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 35/2016. (III.24.) határozata**

1. Pétervására Város Önkormányzatának Képviselőtestülete (a továbbiakban: Képviselőtestület) a Közép- és Kelet-európai Történelem és Társadalom Kutatásért Közalapítvány „KKETTKK-56P-02 jelű „Büszkeségpontok” pályázati felhívására pályázatot nyújt be.

2. A Képviselőtestület által létrehozandó „Büszkeségpont” 56-os emlékmű bruttó költsége összesen: 4.982.954,-Ft, amelyből a pályázat sikeres lebonyolításához 4.982.954,-Ft összegű vissza nem térítendő támogatást igényel.

3. A Képviselőtestület felhatalmazza Eged István polgármestert a pályázattal kapcsolatos nyilatkozatok, dokumentumok, és - a pályázat kedvező bírálata esetén - a támogatási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

A következő pályázat a „Testvér-települési programok és együttműködések” címmel indul.

A pályázat célja, hogy Magyarország határain kívül élő magyarság szülőföldjén való boldogulásának, kapcsolatai ápolásának és fejlesztésének előmozdítása, magyar nemzeti azonosságtudat megerősítésének támogatása.

**Braun József pénzügyi oszt. vez.**

2,5 millióra lehet pályázni.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a pályázaton való induláson, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 36/2016. (III.24.) határozata**

1. Pétervására Város Önkormányzatának Képviselőtestülete (a továbbiakban: Képviselőtestület) a Bethlen Gábor Alapkezelő Zrt. „Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvér-települési programok és együttműködések támogatása” tárgyú pályázati felhívására pályázatot nyújt be.

2. A Képviselőtestület által létrehozandó a pályázat sikeres lebonyolításához 2.500.000,-Ft összegű vissza nem térítendő támogatást igényel.

3. A Képviselőtestület felhatalmazza Eged István polgármestert a pályázattal kapcsolatos nyilatkozatok, dokumentumok, és - a pályázat kedvező bírálata esetén - a támogatási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés - elnevezésű pályázaton való indulást kellene megvitatni a testületnek. 50 millió forintra lehet pályázni.

Ezzel kapcsolatban várja a kérdéseket, véleményeket.

**Varró Magdolna képviselő**

Önerő van?

**Dr. Kerekes Tibor aljegyző**

Igen 10 %.

Sajnos utófinanszírozású.

**Braun József pénzügyi oszt. vez.**

Be kell adni.

**Varró Magdolna képviselő**

Az önerőt is elő kell teremteni.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a pályázaton való induláson, az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzati Képviselő-testületének 37/2016.(III.24.) határozata**

**Tárgy:** VP-6-7.4.1.1-16. kódszámú - A vidéki térségek kisméretű infrastruktúrájának és alapvető szolgáltatásainak fejlesztésére, Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés - elnevezésű pályázat benyújtása a 2. célterületre, a Pétervására 1062 hrsz-ú, Kossuth út 39. szám alatti „Könyvtár” épületének külső rekonstrukciója és energetikai korszerűsítése érdekében

1. Pétervására Város Önkormányzati Képviselő-testülete pályázatot nyújt be a Magyarország Kormánya által meghirdetett VP-6-7.4.1.1-16. kódszámú, A vidéki térségek kisméretű infrastruktúrájának és alapvető szolgáltatásainak fejlesztésére, Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítés keretében, a 2. célterületre -Településképet meghatározó épületek külső felújítása: a fejlesztéssel érintett épület, épületek, épületrészek külső felújítása érdekében, **a tulajdonos önkormányzat fenntartásában működő Szántó Vezekényi István Művelődés Háza és Könyvtár intézmény Pétervására 1062 hrsz-ú, Kossuth út 39. szám alatti „Könyvtár” épületének külső rekonstrukciója és energetikai korszerűsítése** céljából.

2. A Képviselő-testület az 1./ pontban foglalt fejlesztési projekt bruttó költségét összesen **50.000.000,-Ft** összegben állapítja meg, amelyből a pályázat eredményes megvalósításához **45.000.000,-Ft** mértékű támogatást igényel, illetve ehhez **5.000.000,-Ft** (10 %) saját forrást biztosít. A Képviselő-testület eredményes pályázat esetén 50 % támogatási előleget igényel.

3. A Képviselő-testület kinyilvánítja, hogy a saját forrásnak megfelelő összeg fedezetét az önkormányzat 2016. évi költségvetésében biztosítja.

4. A Képviselő-testület megbízza Eged István polgármestert a pályázat benyújtásával és felhatalmazza, hogy a pályázat benyújtásához szükséges további nyilatkozatokat a Képviselő-testület nevében tegye meg.

Határidő: azonnal

Felelős: Eged István polgármester

**Dr. Varga Attila jegyző**

Tájékoztatja a jelenlévőket, hogy tárgyalnak a Kormányhivatallal.

Méghozzá egy ingatlancsere kapcsán. Vagyis az Önkormányzat kizárólagos tulajdonában lévő 108. hrsz-ú ingatlanát felajánlja a Heves Megyei Kormányhivatal vagyonkezelésében álló pétervásárai 715. hrsz-ú ingatlanért.

A tárgyalások lefolytatásával a Polgármester urat kellene megbízni.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a tárgyalások lebonyolításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 38/2016. (III.24.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a felépítendő Pétervásárai Járási Hivatal épületének helyett adó, kizárólagos tulajdonában álló pétervásárai 108 hrsz-ú, természetben 3250 Pétervására, Keglevich út 4. szám alatti ingatlanát felajánlja cserébe a Magyar Állam tulajdonát képező, és a Heves Megyei Kormányhivatal vagyonkezelésében álló pétervásárai 715 hrsz-ú, természetben 3250 Pétervására, Rózsa u. 1. szám alatti ingatlanért.

2. Az 1. pontban foglalt ingatlanok értékbecslése az ingatlanok tulajdonosait terheli.

3. A Képviselőtestület felhatalmazza Eged István polgármestert az ingatlanok cseréjével kapcsolatos vagyonkezelővel folytatandó tárgyalásokon való képviseletre, a szükséges nyilatkozatok megtételére, és a cserével kapcsolatos megállapodások, szerződések aláírására, és felkéri Dr. Varga Attila jegyzőt ezen dokumentumok ellenjegyzésére.

Határidő: azonnal

Felelős: Eged István polgármester

Dr. Varga Attila jegyző

**Eged István FIDESZ-KDNP polgármester**

Kérdezi, hogy van-e még valakinek bejelenteni valója?

**Barta Gábor képviselő**

Tisztisoron beszakadt az út. Arra oda kell figyelni, valamit csinálni kell vele.

Az Ady közben lévő házzal mi a helyzet? Érdeklődtek utána, hogy bérelhető-e.

**Eged István FIDESZ-KDNP polgármester**

Most laknak benne áprilisig. Oláh Zolikáék is kérték.

**Tóth János képviselő**

Tájékoztatja a jelenlévőket, hogy a Városüzemeltetési bizottság ülésénén szó volt a járdák és utak állapotáról.

Javasolja, hogy tegyék át a következő ülésre, mert a képeket nem látják.

Kérdezné, hogy a nyilvános WC mikortól fog újra üzemelni?

Szelektív gyűjtő hellyel is akadnak gondok, nagyon nagy a szemét.

**Dr. Varga Attila jegyző**

A nyilvános WC április 1-től fog újra üzemelni.

**Eged István FIDESZ-KDNP polgármester**

A szelektívet el kellene bontani.

**Juhász Attila képviselő**

Nem lenne itt semmi gond, ha a PEVIK Kft. rendszeresen ürítené.

**Varró Magdolna képviselő**

Ha elbontják, akkor a szemét az egész települést elborítja.

**Tóth János képviselő**

Idén a lomtalanítás április 15-16. lesz, ugyanolyan rend szerint, mint tavaly.

**Boros Csaba alpolgármester**

A sportpályán a gyepet megtámadta az „egynyári perje”. Sajnos csak totális gyomírtással lehet ellene védekezni.

A TAO pályázaton szeretnénk újra indulni, de ehhez kell egy tulajdonosi hozzájáruló nyilatkozat.

**Eged István FIDESZ-KDNP polgármester**

Induljanak a pályázaton.

**Eged István FIDESZ-KDNP polgármester**

Felhatalmazást kér a „Zöld Város” pályázat kapcsán a konzorcium megállapodás aláírására.

A pályázatról a testületi tagok folyamatos tájékoztatás fognak kapni.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés?

Amennyiben nincs kérdés kéri, hogy aki egyetért a pályázattal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 39/2016. (III.24.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a TOP-2.2.2-15 jelű, Zöld Város kialakítása című felhívásban megvalósítandó támogatási kérelem benyújtására Konzorciumi Együttműködési Megállapodást köt a Heves Megyei Térségfejlesztési Nonprofit Kft. (székhelye: 3300 Eger, Kossuth L. u. 9.) céggel.

2. A Képviselőtestület felhatalmazza Eged István polgármester az együttműködési megállapodás aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

Lakossági ivóvíz és csatornaszolgáltatás ráfordításának csökkentésére támogatás kérelem benyújtásáról kellene szavazni.

Kérdezi, hogy ezzel kapcsolatban van-e valakinek hozzászólása?

Amennyiben nincs kérdés kéri, hogy aki a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 40/2016. (III.24.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy 2016. évre vonatkozóan, a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

2. A Képviselőtestület felhatalmazza a polgármestert a támogatási igényre vonatkozó rendelet pályázatához szükséges mellékletek, és nyilatkozatok aláírására.

Határidő: azonnal, illetve folyamatos Felelős: Eged István polgármester

**Eged István FIDESZ-KDNP polgármester**

Nemcsak a báziskonyha felújításával kapcsolatban hanem „Pétervására Város Közös Önkormányzati Hivatala felújítása” tárgyú közbeszerzési eljárásban bíráló bizottsági tagokat kell választani. Javasolja Tóthné Németh Barbarát, Braun Józsefet, és Boros Tamást.

Kérdezi, hogy ezzel kapcsolatban van-e még kérdés, hozzászólás?

Amennyiben nincs kérdés kéri, hogy aki egyetért, „Pétervására Város Közös Önkormányzati Hivatal felújítása” tárgyú közbeszerzési eljárásban bíróló bizottsági tagok megválasztásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 41/2016. (III.24.) határozata**

**Tárgy:** „Pétervására Város Közös Önkormányzati Hivatala felújítása” tárgyú közbeszerzési eljárásban bíráló bizottsági tagok kiválasztása

Pétervására Város Önkormányzat Képviselőtestülete a 2015. évi központi költségvetésről szóló 2014. évi C törvény 3. melléklet II.4. pont aa), ac) és ad) alpontok szerinti Önkormányzati feladatellátást szolgáló fejlesztések támogatásajogcímén kötött Támogatási Okirat alapján a Kbt. Harmadik Rész, nemzeti eljárásrend szerinti hirdetmény és tárgyalás nélküli közbeszerzési eljárást (Kbt. 115. § (1) bekezdés szerinti eljárás) indított a Közös Önkormányzati Hivatal felújítása tárgyban:

Az ajánlatok elbírálásához szükséges a Közbeszerzési Bíráló Bizottság tagjainak kiválasztása.

Szavazati joggal rendelkező tag:

- Tóthné Németh Barbara Építésügyi Osztályvezető, mint közbeszerzés tárgya szerinti szakértő

- Braun József Pénzügyi Osztályvezető, mint pénzügyi szakértő

- Boros Tamás, jogi, közbeszerzési szakértő

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**